Il-Partit Nazzjonalista qed jisħaq li "Robert Abela qed jibqa' ċass" u ma ħax azzjoni kontra l-promozzjonijiet fl-Armata tal-2013. Fi stqarrija, il-Kelliem Nazzjonalista għall-Intern Beppe Fenech Adami, qal li għandha tintrefa' r-responsabbiltà politika mill-Prim Ministru u l-eks Ministru għall-Intern Manwel Mallia li ħallew dawn l-inġustizzji jsiru. Fenech Adami qal ukoll li l-kap Kmandant tal-Forzi Armati għandu jwieġeb għall-abbużi li saru biex ingħatatlu l-kariga li qed jokkupa bħalissa. Fl-istqarrija tal-PN, intqal li armata ta' Malta hi magħmula minn persuni li ġew inkarigati b'mod illegali u abbużiv għax permezz ta' promozzjoni wara oħra, l-Brigadier Jeffrey Curmi, u l-Kurunelli Pierre Vassallo, Mark Said u Mark Mallia qabżu numru ta' membri oħra tal-armata. Intant, ilbieraħ ġie rrappurtat mit-Times of Malta li minn rapport tal-Ombudsman ħareġ li l-promozzjonijiet ta' erba' uffiċjali tal-Forzi Armati ta' Malta fil-jiem ta' wara l-Elezzjoni Ġenerali tal-2013 kisru il-liġi. L-Ombudsman qal ukoll li dan sar mingħajr ma ġie kkonsultat il-Kmandant tal-Armata ta' dak iż-żmien Martin Xuereb. X'qal l-Ombudsman Il-promozzjonijiet tal-Armata kienu illegali – L-Ombudsman "Ma sar l-ebda ksur fil-liġi" – PL B'reazzjoni għall-istqarrija ta' Fenech Adami, il-Partit Laburista qal li l-PN jitkellem biss biex jattakka t-tmexxija tal-armata. Fl-istqarrija tal-PL intqal ukoll li l-Qorti ddikjarat li ma kien hemm l-ebda ksur ta' liġi meta ngħataw il-promozzjonijiet. .td_uid_3_60c0b5ac356b4_rand.td-a-rec-img{text-align:left}.td_uid_3_60c0b5ac356b4_rand.td-a-rec-img img{margin:0 auto 0 0}